Bármennyire is bizarr, nagyon úgy tűnik, hogy rendkívül unorthodox keresztrejtvény jelent meg egy fideszes bulvárlapban. Előre is elnézést kérünk azoktól az olvasóinktól, akik még nem értek a végére, íme a megfejtés:

Az otthon szülés veszélybe sodorhatja a babát és az anyát is. Ne kockáztasson, bízza magát igazi orvosokra!

Egy Facebook-ra kikerült poszt szerint a keresztrejtvény a Csak! című ingyenes, hódmezővásárhelyi havilapban jelent meg, ezt az Origo egyik újságírója szerkeszti.

Fotó: Zsuzsa / Olvasónk

A megfejtés nem véletlen, a független hódmezővásárhelyi polgármestert, Márki-Zay Pétert és feleségét egy otthon szülés után (bár azzal nem közvetlen összefüggésben) bekövetkezett gyerekhalál ügyében támadja a kormánysajtó, de Márki-Zayné Vincze Felíciát tanúként is kihallgatta Buda-környéki Törvényszék egy büntetőügyben. Az esetről itt írtunk bővebben.

Az otthonszülés egyébként 2012 óta legális Magyarországon.